আওয়ামী লীগের একাধিক নেতার সঙ্গে কথা বলে জানা গেছে, খালেদা জিয়ার মামলার রায় ঘোষণাকে কেন্দ্র করে যেকোনো পরিস্থিতি মোকাবেলায় তারা প্রস্তুতি রেখেছেন। বিশেষ করে প্রিজন ভ্যান ভাঙচুর ও পুলিশের ওপর হামলার পর আইন-শৃঙ্খলা রক্ষাকারী বাহিনীকে সরকারের কঠোর মনোভাব জানিয়ে দেওয়া হয়েছে। এরপর ওই দিন রাতেই বিএনপির স্থায়ী কমিটির সদস্য গয়েশ্বর চন্দ্র রায়কে গ্রেপ্তার করে পুলিশ। সেই সঙ্গে অর্ধশতাধিক নেতাকর্মীকে গ্রেপ্তার করা হয়। পাশাপাশি বিএনপির স্থায়ী কমিটির সদস্য জমির উদ্দিন সরকার, যুগ্ম মহাসচিব হাবিব উন নবী খান সোহেল, স্বেচ্ছাসেবক দল সভাপতি শফিউল বারী বাবুর বাসায় হানা দেন আইন-শৃঙ্খলা রক্ষাকারী বাহিনীর সদস্যরা। আইন-শৃঙ্খলা রক্ষাকারী বাহিনীর পাশাপাশি আওয়ামী লীগের নেতাকর্মীদেরও সতর্ক রাখা হয়েছে।